Odense Adresse-Contoirs Efterretninger, 1844-05-15
Med denne Tilladelse ihænde averterede jeg Sogne- og Brandfogden i Ringe og Fyrværkeriet og paaviste dem Stedet, hvis Afstand fra Ringe Byes nærmeste Bygning (min egen Eiendom) af dem blev maalt og befundet at være en Distance af 300 Alen. Jndberetning herom blev tilsendt Politimesteren, og paa den i Tilladelsen angivne Dag, Søndagen den 5 Mai, indfandt denne Øvrighed sig paa Stedet og var tilstede under Afbrændingen. Vesten for Forestillings Pladsen vare Tilskuer=Pladsene indrettede, altsaa nærmest Ringe By, og Fyrværkeriet var Østen for Tilskuerne, altsaa fjernest fra Byen. De Jlddele som kunde fjerne sig fra Pladsen, bestode i romerske Lys og Raketter, da alle de øvrige Nummere vare Ting, som dreiede sig paa det samme Sted, hvor de vare anbragte. De romerske Lys bleve kastede tvers for Tilskuerne og gik altsaa i Retningen fra Syd til Nord, saa at ingen af dem kom mine Bygninger, der vare de nærmeste, paa 300 Alen nær. Raketterne bleve uden Undtagelse givet en østlig Direction i skraa Retning, saa at de alle under Opstigningen ikke nærmede men fjernede sig fra Byen. De nedfaldende Raket stokke beviste dette, da den største Deel laae Østen for Pladsen og enkelte umiddelbar ved Tilskuer Pladsen. Det er saaledes ganske vist, at ligesom Øvrigheden i den mig forundte Tilladelse har iagttaget den største Omhu imod enhver mulig Fare, saaledes har ogsaa jeg ved Valget af Stedet og ved Maaden, hvorpaa Afbrændingen skeete, brugt al den Besindighed og Forsigtighed som kunde fordres. Sogne= og Brand fogden har hverken ved Stedets Paaviisning og Eftermaaling og eiheller ved Forestillingen yttret mindste Betænkelighed imod Afbrændingen, og at Politimesteren som tilstæde, eiheller havde saadanne Betænkeligheder, og desaarsag ikke paabød mig enten Opsættelse eller et forandret Locale, fremgik upaatvivlelig af den Overbeviisning, som enhver Tilskuer deelte med ham, at hverken Pladsens Beliggenhed eller Veiret lod befrygte nogen Fare. Jeg havde ved Siden af min egen særdeles og sædvanlige Forsigtighed, desuden 10 Mand som Patrouille udenfor den afstukne og indhegnede Circus, for at beobagte at hverken Uorden eller Skade fandt Sted, Fyrværkeriet blev i gunstigt Veir afbrændt med Orden og Accuratesse, uden nogen Forstyrrelse, og da det eneste, som under noget Skin af Rimelighed, kunde antænde et Straatag, nemlig Raketterne, ikke har havt Retning imod Byen, og end mindre har naaet min egen Bygning, der laae omtrent eengang saa nær ved Fyrværkeriet, som nogen anden Bygning, foruden det, at de alle vare udbrændte i Luften forinden Stokkene faldt til Jorden, saa kan jeg ikke uden det meest gyldige og uforkastelige Beviis antage, at nogen Raket eller andet Brændbart fra mit Fyrværkeri har foranlediget den, efter dets Afbrændelse opstaaede ulykkelige Jldsvaade i Ringe. Jeg vilde være i en meget trøstesløs og ulykkelig GemytsTilstand, hvis jeg endog kun fjernt havde nogen Ahnelse, at den ovenskrevne Forlystelse var Kilden til den opstaaede Vaadeild; men jeg har, som bemærket, handlet med stor Forsigtighed, under Control af Sogne, Brandfoged og Øvrighed, og at jeg har været gjennemtrængt af den Overbeviisning, at min Næstes Eiendom ikke var stædt i Fare ved mit Foretagende, fremgaaer deraf, at min egen Vaaning, der udgjør en heel Bondegaards Bygning, laae under Vinden omtrent eengang saa nær Stedet som noget andet Huus, medens jeg ansaae den aldeles sikkret mod Antændelse, og saa meget mere de langt fjernere Vaaninger. Ærbødigst Ringe Kroe den 11 Mai 1811. C. Hoffmann.